بچکندگال ۔۔۔۔۔ مجید عاجز
مبو دل گْران ٹیٹل ڈسکنکٹ اِنت
منی نیٹورک ءِ سگنل ڈسکنکٹ اِنت
چشیں گپّے نہ اِنت آرتہ دل ءَ تو
چرے بازار ءَ جنگل ڈسکنکٹ اِنت
منی یاداشت ءِ میموری ڈیلیٹ اِنت
ہمک بیلی ءُ ہمبل ڈسکنکٹ اِنت
ادا یک چمّے ءَ سرومگ کنکٹ اِنت
دگہ یک چمّے کنجل ڈسکنکٹ اِنت
اجب ڈیٹا ءِ اسٹوریج کرپٹ اِنت
نہ اِنت سرجم دو بوتل ڈسکنکٹ اِنت
برے مھناز ءُ مھگونگ کنکٹ اَنت
برے چاراں تہ ماہل ڈسکنکٹ اِنت
من عاجز تاں کنکٹ ءُ ڈسکنکٹاں
ہمک دمک ءُ ہمک پَل ڈسکنکٹ اِنت